CONVOCATÒRIA DEL PREMI IUIEG 3848 KS MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22170)
  + [Valencià](/va/acuerdo/22198)






Selector de idioma

Leer

* [Español](/es/acuerdo/22355)
* [Valencià](/va/acuerdo/22544)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PREMI IUIEG 5876 SQ MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES[Butlletí Oficial Universitat d'Alacant](/ca/Publicacion)
===============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PREMI IUIEG 5391 NF MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES

Data d'aprovació
:   11/02/2022

Data de publicació
:   16/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/22486)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22721)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22826)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PREMI IUIEG 6983 YU MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES&url=https://www.boua.ua.es/va/acuerdo/22264)

**Títol:** CONVOCATÒRIA DEL PREMI IUIEG 1539 FY MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 11 de febrer de 2022

CONVOCATÒRIA DEL PREMI IUIEG 6234 LG MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES

1. OBJECTIU DEL PREMI

L'Institut Universitari d'Investigació d'Estudis de Gènere (IUIEG) proposa el Premi 2022 al millor Treball de Final de Màster en Estudis de Gènere, Feministes i de les Dones, amb la finalitat de reconèixer i difondre la investigació d'especial qualitat en aquest camp dirigida pel personal investigador de l'IUIEG i realitzada en la Universitat d'Alacant.

El treball que resulte guanyador serà publicat digitalment en la col·lecció "Lilith jove" de l'IUIEG i estarà disponible en la seua pàgina web.

2. REQUISITS DE LES PERSONES BENEFICIÀRIES

a) Podran concórrer al premi estudiants amb treballs d'investigació derivats dels màsters oficials de la Universitat d'Alacant i defensats des de l'1 de gener al 31 de desembre de 2021, no publicats i que no hagen sigut premiats en altres certàmens.

b) Els treballs, elaborats des de qualsevol disciplina científica, hauran d'estar fets des d'una perspectiva feminista i de gènere, i haver sigut dirigits pel personal investigador de l'IUIEG.

<https://ieg.ua.es/va/estructura-i-organitzacio/pdi-integrant/pdi-integrant.html>

c) Els treballs hauran d'haver aconseguit, en la seua defensa, una nota mínima de 9 /10.

3. PRESENTACIÓ DE SOL·LICITUDS I DOCUMENTACIÓ

Les sol·licituds es lliuraran a través del formulari següent: <https://cvnet.cpd.ua.es/uaCuestionarios/preguntas.aspx?idcuestionario=133836&idioma=ca>

en el qual s'adjuntarà la documentació següent:

1. El treball d'investigació en format pdf sense cap identificació de l'autoria.

2. Declaració de la persona sol·licitant en la qual fa constar el seu consentiment segons l'annex I de la convocatòria:

<https://ieg.ua.es/es/documentos/investigacion/premios-trabajos-fin-de-master/2022/anexo-i-declaracion.docx>

-el seu consentiment per a remetre a la Comissió Permanent de l'IUIEG còpia en format PDF del treball.

- el seu consentiment per a accedir al seu expedient acadèmic en el qual figura la qualificació obtinguda en el treball.

- que el treball d'investigació no ha sigut publicat ni premiat en altres certàmens

3. Carta de la directora o director del treball en què fa constar que s'ha realitzat sota la seua tutela.

El termini de presentació dels treballs comença el 17 de febrer de 2022 i acaba el 15 de març de 2022.

4. CRITERIS DE VALORACIÓ I RESOLUCIÓ

a) Concessió del premi: el treball que resulte guanyador serà publicat digitalment en la col·lecció "Lilith jove" de l'IUIEG i estarà disponible en la seua pàgina web.

b) Composició del jurat: el jurat del premi estarà format per les persones integrants de la Comissió Permanent de l'IUIEG. La Comissió Permanent de l'IUIEG està composta per:

- Directora de l'IUIEG: Helena Establier Pérez, que actua com a presidenta  de la Comissió Permanent. - Secretària de l'IUIEG: Alejandra Hernández Ruiz, que actua com a secretària  de la Comissió Permanent. - Representants del personal docent i  investigador doctor de l'IUIEG: Sara Prieto García-Cañedo, Antonio Maestre Brotons i Bàrbara Ortuño Martínez - Representante de l'alumnat de l'IUIEG: Rubén Martínez Ribera - Representante del personal d'administració i serveis: M.ª Dolores Blasco Rico

c) Els treballs seran valorats en funció dels criteris de valoració següents:

* Qualificació obtinguda en la defensa del TFM: fins a 0,5 punts
* Novetat i interès del tema: fins a 2 punts
* Capacitat d'argumentació i correcció expressiva: fins a 0,5 punts
* Estructura del treball: fins a 1 punt
* Plantejament del marc teòric i estat de la qüestió: fins a 2 punts
* Metodologia i enfocament des d'una perspectiva de gènere: fins a 2 punts
* Impacte dels resultats i conclusions: fins a 2 punts

d) Els treballs que no hagen presentat tota la documentació requerida en el punt 3 de la present convocatòria seran exclosos del procés de baremació.

d) S'haurà de fer pública la decisió del premi abans del 31 de març de 2022. El premi podrà ser declarat desert si cap de les obres presentades reuneix els requisits suficients per a merèixer-ne la concessió.

e) La decisió del jurat es publicarà en la pàgina web de l'IUIEG, que serà el lloc de publicació als efectes previstos en l'article 45 de la Llei 39/2015, d'1 d'octubre, del procediment administratiu comú de les administracions públiques. Es podrà presentar una reclamació en el termini de 5 dies.

5. MARC LEGAL I PRESSUPOSTARI

La dotació econòmica per a aquesta convocatòria és de 500 € i es consignarà amb càrrec a l'aplicació pressupostària 09.58.4X.73.89. L'execució d'aquesta dotació està supeditada a la disponibilitat de liquiditat de la Universitat d'Alacant. S'hi aplicaran les retencions de rendes que, si escau, establisca la legislació vigent.

La subvenció assignada s'ajustarà al que es disposa en la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

INFORMACIÓ

Institut Universitari d'Investigació d'Estudis de Gènere (Aulari II)

Telèfon: 599 71 88 81 [rnlil@zf.ar](mailto:gblmk@jj.as)

NOTIFICACIONS

D'acord amb el principi de transparència que recull la Llei 40/2015, d'1 d'octubre, de règim jurídic del sector públic, i amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es realitzaran en l'adreça web <https://ieg.ua.es/va/recerca/ajudes-a-la-investigacio/ajudes-per-a-activitats-d-investigacio.html>, substitueix la notificació a les persones interessades i produeix els mateixos efectes.

PROTECCIÓ DE DADES

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participar-hi.

En el marc dels tractaments esmentats, les vostres dades no podran ser cedides, llevat d'obligació legal.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de dades, els vostres drets i la Política de privacitat de la Universitat d'Alacant, la podeu consultar en l'enllaç següent: <https://seuelectronica.ua.es/va/privadesa.html>

RECURSOS

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat del contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de ser publicada, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives del jurat es podrà interposar el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen de manera directa o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit la podran al·legar les persones interessades per a la seua consideració en la resolució que pose fi al procediment.

Alacant, 11 de febrer de 2022

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03140 Sant Vicent del Raspeig - Alacant  
 Tel. 08 869 6255 - Fax 25 847 0695](https://www.google.es/maps/@85.371053,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12523&trk=tyah&trkInfo=tarId%5K8870780731590%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)